

|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |  |
| ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ | Καρπενήσι | 16-1-2018 |
| ΠΕΡΙΦΕΡΕΙΑΚΗ ΔΙΕΥΘΥΝΣΗ Π. & Δ. ΕΚΠΑΙΔΕΥΣΗΣ | Αριθ. Πρωτ.: | Φ 23.1 / 17 |
| ΣΤΕΡΕΑΣ ΕΛΛΑΔΑΣ |   |
| ΔΙΕΥΘΥΝΣΗ Δ/ΘΜΙΑΣ ΕΚΠ/ΣΗΣ ΕΥΡΥΤΑΝΙΑΣ  |  |

|  |  |  |  |  |  |
| --- | --- | --- | --- | --- | --- |
|  |  | 1Ο ΕΠΑ.Λ. ΚΑΡΠΕΝΗΣΙΟΥ |  | **ΠΡΟΣ:** |  ΤΟΥΡΙΣΤΙΚΑ ΠΡΑΚΤΟΡΕΙΑ - ΓΡΑΦΕΙΑ Δ.Δ.Ε. Ευρυτανίας(ανάρτηση στην ιστοσελίδα της Δ/νσης) |
| Ταχ. Δ/νση | : | Εθνική οδός Καρπενησίου - Αγρινίου |  |
| Τ. Κ. - Πόλη | : | 36100 - Καρπενήσι |  |
| e-maill | : | mail @1epal-karpen.eyr.sch.gr |  |
| Πληροφορίες | : | Αθανάσιος Δ. Τσακνιάς |  | **ΚΟΙΝ:** |
| Τηλέφωνο & fax | : | 2237023130 |  |  |

|  |  |
| --- | --- |
| ΘΕΜΑ:  | Πρόσκληση εκδήλωσης ενδιαφέροντος για την πραγματοποίηση της πενθήμερης εκπαιδευτικής εκδρομής στη Θεσσαλονίκη της Γ΄ τάξης των σχολείων του 1ου ΕΠΑ.Λ. Καρπενησίου, του Γυμνασίου – Λ.Τ. Ραπτοπούλου και του Γυμνασίου – Λ.Τ. Γρανίτσας. |
| ΣΧΕΤ: | Υ.Α. 33120/ΓΔ4/28-02-2017 (ΦΕΚ 681 τ Β/ 6-03-2017) όπως τροποποιήθηκε και ισχύει  |

Το 1ο ΕΠΑ.Λ. Καρπενησίου, σε σύμπραξη με το Γυμνάσιο-ΛΤ Ραπτοπούλου και το Γυμνάσιο-ΛΤ Γρανίτσας, προκειμένου οι μαθητές της Γ τάξης των σχολείων να πραγματοποιήσουν την πενθήμερη εκδρομή στην Θεσσαλονίκη, ζητούν προσφορές από τουριστικά πρακτορεία - γραφεία. Οι προσφορές θα πρέπει να κατατεθούν στο γραφείο του διευθυντή του ΕΠΑ.Λ. Καρπενησίου το αργότερο μέχρι την Πέμπτη 1-2-2018 και ώρα 12.30μ.μ..

Ο αριθμός ημερών της εκδρομής είναι πέντε (5).

Ημερομηνίες πραγματοποίησης της εκδρομής είναι :

Δευτέρα 26 Μαρτίου 2018 :Αναχώρηση από Καρπενήσι (ώρα 8.30) έως

Παρασκευή 30 Μαρτίου :επιστροφή

* Αριθμός μαθητών/τριων: πενήντα (50) {18 κορίτσια και 32 αγόρια}
* Αριθμός συνοδών καθηγητών/τριών: πέντε (5)

Ζητείται η παροχή των εξής υπηρεσιών:

**Α. Γενικοί όροι:**

1. Η εκδρομή θα πραγματοποιηθεί με τουριστικό λεωφορείο που θα είναι στη διάθεση των μαθητών/τριών για όλες τις μετακινήσεις τους κατά τη διάρκεια της εκδρομής. Το λεωφορείο θα πρέπει να διαθέτει όλες τις προβλεπόμενες από τη νομοθεσία προδιαγραφές (έλεγχος από ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε άριστη κατάσταση, κλιματισμό κ.λπ.). Επίσης πρέπει να πληρούνται όλες οι προδιαγραφές ασφάλειας για τη μετακίνηση μαθητών/τριων (ζώνες ασφαλείας, έμπειροι οδηγοί κ.λπ.).
2. Τέσσερις διανυκτερεύσεις με πρωινό στη Θεσσαλονίκη, σε Ξενοδοχείο τουλάχιστο τριών (3) αστέρων. Τρίκλινα και δίκλινα δωμάτια για τους μαθητές και μονόκλινα για τους συνοδούς καθηγητές, όλα σε άριστη κατάσταση. Ο αριθμός των δωματίων θα είναι: τρίκλινα (12), δίκλινα (7), μονόκλινα (5). Δεν θα χρησιμοποιηθούν ράντζα για την δημιουργία τρίκλινων δωματίων από το ξενοδοχείο. Στην προσφορά πρέπει να αναφέρεται ρητά η κατηγορία και το όνομα του ξενοδοχείου. Με υπεύθυνη δήλωση θα αναφέρεται η ύπαρξη και η λειτουργία πισίνας κατά τον χρόνο της εκδρομής. Η λειτουργία της πισίνας θα θεωρηθεί μειονέκτημα κατά την εκτίμηση της προσφοράς.
3. Μια εβδομάδα πριν την αναχώρηση πρέπει να έχουμε τους αριθμούς των δωματίων του ξενοδοχείου ώστε να γίνει η κατανομή των μαθητών.(Να ξέρει ο κάθε μαθητής το δωμάτιο που θα μείνει). Αλλαγή ξενοδοχείου μετά το άνοιγμα των προσφορών δεν θα γίνει δεκτή.
4. Ξεναγός στον αρχαιολογικό χώρο της Βεργίνας στις 30 Μαρτίου 2018.
5. Στην προσφορά πρέπει να περιλαμβάνεται: α) υποχρεωτική Ασφάλιση αστικής επαγγελματικής ευθύνης διοργανωτή, όπως ορίζει η κείμενη νομοθεσία, β) υπεύθυνη δήλωση στην οποία ο ενδιαφερόμενος διοργανωτής της εκδρομής, θα δηλώνει ότι εφόσον αναδειχθεί μειοδότης θα προσκομίσει υποχρεωτική ταξιδιωτική ασφάλιση για την περίπτωση ατυχήματος ή ασθενείας μαθητή ή συνοδού καθηγητή (Ιατρική - φαρμακευτική υποστήριξη), για την συγκεκριμένη εκδρομή, λαμβάνοντας υπόψη και την παράγραφο 4 του κεφαλαίου Γ1 της παρούσας πρόσκλησης.
6. Στην προσφορά θα υπάρχει δέσμευση από το πρακτορείο για την περίπτωση που δεν θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (κακοκαιρία, εκλογές κ.λπ.). Στην περίπτωση αυτή οι μαθητές/τριες δεν θα είναι υπεύθυνοι και δεν θα χάσουν τα χρήματά τους.
7. Η μετακίνηση και η διαμονή των (5) πέντε συνοδών καθηγητών είναι δωρεάν.

**Β. Το πρόγραμμα της εκδρομής περιλαμβάνει οπωσδήποτε τα εξής**:

* 26 Μαρτίου: Αναχώρηση από τον χώρο του 1ου ΕΠΑΛ Καρπενησίου στις 8:30 π.μ. για Θεσσαλονίκη με ενδιάμεση στάση στα Τέμπη. Άφιξη στη Θεσσαλονίκη. Διανυκτέρευση.
* 27 Μαρτίου: Γνωριμία της πόλης με επίσκεψη στα αξιοθέατα της με αστικό λεωφορείο, όπως στο Ναό του Αγίου Δημητρίου, στη Ροτόντα, στην Καμάρα, στο Αρχαιολογικό Μουσείο, στο Λευκό Πύργο. Επίσκεψη στην Άνω Πόλη – Κάστρα. Διανυκτέρευση.
* 28 Μαρτίου: Επίσκεψη στο Τεχνολογικό Μουσείο (ΝΟΗΣΙΣ) και στο εμπορικό κέντρο. Επιστροφή στη Θεσσαλονίκη. Διανυκτέρευση.
* 29 Μαρτίου: Επίσκεψη στο οχυρό Ρούπελ. Μεσημεριανό φαγητό στις Σέρρες. Το απόγευμα επιστροφή στη Θεσσαλονίκη. Διανυκτέρευση.
* 30 Μαρτίου: Αναχώρηση από Θεσσαλονίκη στις 9 π.μ.. Επίσκεψη στη Βεργίνα, ξενάγηση στο χώρο από επαγγελματία ξεναγό, αναχώρηση για την πόλη της Λάρισας για φαγητό - καφέ. Αναχώρηση στις 4:30 μ.μ. για Καρπενήσι.

**Γ. Ειδικοί Όροι**

**Γ1. Τρόπος πληρωμής**:

1. Το 20% του συνολικού κόστους της εκδρομής θα παρακρατείτε σαν εγγύηση τήρησης του προγράμματος και των όρων της εκδρομής. Το ποσό αυτό θα καταβληθεί στο πρακτορείο μετά την επιστροφή του Σχολείου και την έγγραφη βεβαίωση του αρχηγού και των συνοδών καθηγητών της εκδρομής ότι το πρόγραμμα υλοποιήθηκε όπως είχε σχεδιασθεί.
2. Η καταβολή των χρημάτων θα γίνει σε τρεις (3) δόσεις. Η πρώτη δόση 25% με την υπογραφή του συμφωνητικού, η δεύτερη 55% θα δοθεί μία εβδομάδα πριν την αναχώρηση (με την κατάθεση από τον μειοδότη των αριθμών των δωματίων του Ξενοδοχείου) και το υπόλοιπο όπως προβλέπεται στην προηγούμενη παράγραφο.
3. Την ημέρα υπογραφής του συμφωνητικού ο μειοδότης είναι υποχρεωμένος να φέρει

α) ΓΡΑΠΤΗ επιβεβαίωση του ξενοδοχείου ότι διαθέτει τον απαιτούμενο αριθμό δωματίων (μονόκλινα, δίκλινα, τρίκλινα) κατά το χρόνο πραγματοποίησης της εκδρομής των σχολείων.

β) ΑΣΦΑΛΕΙΑ για κάλυψη αστικής επαγγελματικής ευθύνης διοργανωτή, σύμφωνα με το Π.Δ. 339/1996, όπως ισχύει.

γ) ΠΡΟΣΘΕΤΗ ΑΣΦΑΛΕΙΑ κάλυψης εξόδων σε περίπτωση ατυχήματος ή ασθένειας μαθητή ή συνοδού εκπαιδευτικού, για την συγκεκριμένη εκδρομή.

1. Αν δεν ικανοποιηθεί η παράγραφος 3 της προκήρυξης θα κληθεί ο αμέσως επόμενος μειοδότης.
2. Το πρακτορείο θα εκδώσει νόμιμες αποδείξεις για την δαπάνη που θα αντιστοιχεί σε κάθε μαθητή ξεχωριστά.

**Γ2. Κατάθεση προσφορών**

1. Οι προσφορές πρέπει να κατατεθούν στο σχολείο σε κλειστό φάκελο, είτε αυτοπροσώπως είτε ταχυδρομικά. Κατάθεση προσφοράς με ηλεκτρονικό τρόπο δεν γίνεται δεκτή. Στο εξωτερικό μέρος του φακέλου θα αναφέρεται «ΠΡΟΣΦΟΡΑ ΓΙΑ ΤΗΝ ΠΕΝΘΗΜΕΡΗ ΕΚΔΡΟΜΗ Γ΄ ΤΑΞΗΣ 1ΟΥ ΕΠΑ.Λ. ΚΑΡΠΕΝΗΣΙΟΥ, ΓΥΜΝΑΣΙΟΥ-ΛΤ ΡΑΠΤΟΠΟΥΛΟΥ, ΓΥΜΝΑΣΙΟΥ-ΛΤ ΓΡΑΝΙΤΣΑΣ ΣΤΗ ΘΕΣΣΑΛΟΝΙΚΗ».
2. Η προσφορά θα συνοδεύεται απαραίτητα από υπεύθυνη δήλωση κατοχής του ειδικού σήματος λειτουργίας τουριστικού πρακτορείου, το οποίο πρέπει να βρίσκεται σε ισχύ.

Για τις παραπάνω υπηρεσίες ζητείται **το συνολικό κόστος** της εκδρομής, καθώς και **το κόστος** **ανά μαθητή** χωριστά. Στη δαπάνη συμπεριλαμβάνεται ο Φ.Π.Α., όλοι οι προβλεπόμενοι νόμιμοι φόροι, το κόστος διοδίων κ.λπ.

Οι προσφορές θα περιγράφουν αναλυτικά τις προσφερόμενες υπηρεσίες, θα είναι σύμφωνες με τους όρους της προκήρυξης και τη σχετική νομοθεσία.

Η αποσφράγιση των προσφορών που θα κατατεθούν μέχρι την Πέμπτη 1/02/2017 και ώρα 12:30 μ.μ. στο 1ο ΕΠΑ.Λ. Καρπενησίου, θα γίνει την ίδια ημέρα και ώρα 13:00μ.μ. στο γραφείο του Δ/ντή του 1ου ΕΠΑ.Λ. Καρπενησίου από την αρμόδια επιτροπή. Τα σχολεία διατηρούν το δικαίωμα για οποιαδήποτε γραπτή διευκρίνιση σχετικά με την εκδρομή από τα τουριστικά πρακτορεία που θα εκδηλώσουν ενδιαφέρον.

Στην ιστοσελίδα του 1ου ΕΠΑ.Λ. Καρπενησίου **(1epal-karpen.eyr.sch.gr)** θα αναρτηθεί το πρακτικό αξιολόγησης προσφορών.

|  |
| --- |
| Για τα συμπράττοντα σχολεία ο δ/ντης του 1ου ΕΠΑ.Λ. Καρπενησίου |
| Αθανάσιος Δ. Τσακνιάς |